Na temelju članka 35. stavak 1. točka 2. u svezi članka 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 106/03, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), Članka 75. Zakona o sportu („Narodne novine“ broj 141/22) i članka 30. Statuta Općine Selca (“Službeni glasnik Općine Selca“ broj 4/18), Općinsko vijeće Općine Selca na 10. sjednici održanoj dana 22. prosinca 2022. godine, donosi

**Program javnih potreba u sportu u Općini Selca za 2023. godinu**

Članak 1.

Programom javnih potreba u sportu utvrđuju se aktivnosti, poslovi i djelatnosti od značaja za Općinu Selca, a u svezi s:

1. poticanjem i promicanjem sporta,

2. provođenjem sportskih aktivnosti djece, mladeži i studenata,

3. djelovanjem udruga sporta,

4. sportskom pripremom, na domaćim i međunarodnim natjecanjima i turnirima,

5. sportsko-rekreacijskim aktivnostima građana,

6. održavanje sportskih građevina značajnih za Općinu.

Članak 2.

Poslovi, djelatnosti i aktivnosti iz članka 1. ovog Programa provode se kroz rad sportskih klubova i njihovih udruga.

Članak 3.

Za poslove, djelatnosti i aktivnosti iz članka 1. ovog programa Općina Selca u Proračunu za 2023. godinu osigurava sredstva u iznosu od **50.000 EUR** koja će se rasporediti za sljedeće aktivnosti:

1. suf. programa i projekata iz područja sporta koje org. klubovi i udruge……….……20.000 EUR

2. sportske manifestacije…………………………………........………………..………………..……...2.500 EUR 3. markiranje i uređenje biciklističkih staza………….......……….………………………..…..…….2.500 EUR

4. uređenje sportskih građevina……………………….…...................................................25.000 EUR

Članak 4.

Raspored sredstava iz članka 3. ovog programa vršit će se temeljem ugovora i odluka Općinskog načelnika.

Članak 5.

Ovaj Program objavit će se u „Službenom glasniku Općine Selca“, a stupa na snagu 1. siječnja 2023. godine.

KLASA: 620-01/22-01/0003

URBROJ: 2181/47-01-01/22-01

Selca, 22. prosinca 2022. g.

PREDSJEDNIK OPĆINSKOG VIJEĆA

 Marčelo Štambuk, dr.med., v.r.